Anton Reicha

Anton Reicha (1770–1836) var en bøhmisk komponist, musikkpedagog og fløytist.

Liv og virke 
Fra 1809 underviste Reicha ved Konservatoriet i Paris, der han i 1818 ble Étienne-Nicolas Méhuls etterfølger som professor i komposisjon.

De fleste av Reichas mange komposisjoner ble fort glemt. Et unntak er drøyt 20 blåserkvintetter for fløyte, obo, klarinett, horn og fagott (op. 88, 91, 99, 100) der han lyktes i  å forene en strykekvartett-orientert sats med en korrekt blåsernotasjon. Med det grunnla han en ny kammermusikalsk form.

Varig betydning fikk Reicha først og fremst som forfatter av innflytelsesrike lærebøker i komposisjon. Han satte også spor etter seg som musikkpedagog. Blant hans mange elever hører Hector Berlioz, Franz Liszt, Charles Gounod, Georges Onslow, César Franck, Justus Amadeus Lecerf og Louise Farrenc.

Referanser

Kilder

Eksterne lenker 

 
 
 

Klassisistiske komponister
Personer rundt Ludwig van Beethoven